Source: http://www.macblog.sk/2011/holandsky-sud-zakazal-samsungu-predaj-troch-telefonov/
Timestamp: 2015-11-25 02:10:36+00:00

Document:
Holandský súd zakázal Samsungu predaj troch telefónov – MacBlog.sk	Toggle navigation
Holandský súd zakázal Samsungu predaj troch telefónov	Alexander Mravčák, 25. august 2011	Share
Samsung má v týchto týždňoch na európskej pôde situáciu veľmi problematickú. Po tom, čo súd predbežne zakázal predaj Galaxy Tabu 10.1 v Nemecku, teraz holandský súd zakázal Samsungu predávať niektoré jeho dotykové telefóny. Sudca dal za pravdu Applu, ktorý sa sťažoval, že Samsung skopíroval iPhone, a zakázal predaj troch telefónov: Galaxy S, Galaxy S II a Ace.
Kým Apple sa sťažoval na viacero údajne skopírovaných aspektov Samsung telefónov, súd v Hágu uznal len jeden bod — prehadzovanie medzi jednotlivými fotografiami pohybom prsta — ale predbežný zákaz vydal bez ohľadu na to. Obmedzenie nadobudne platnosť 13. októbra v krajinách Európskej únie, kde platí dotknutý patent Applu, pomenovaný „Správa fotografií na prenosných elektronických zariadeniach“. Medzi týmito krajinami sa Slovensko ani Česká republika nenachádza.
Keďže súd rozhodol o holandskej dcére Samsungu, ktorá distribuuje do ostatných štátov únie, Samsung by zákaz teoreticky mohol obísť, keby zmenil svoju distribučnú sieť. Rovnako mu stačí zmeniť inkriminovanú aplikáciu na zobrazovanie fotografií. Podľa BBC je práve toto cesta, ktorou sa výrobca plánuje vydať a softvér telefónov chce čo najskôr upraviť tak, aby nebol v rozpore so sťažnosťami Applu.
Apple s prehľadom vyhral v štúdii porovnávajúcej manažment hesiel internetových obchodov	Sonnet opäť odložil dodanie dokovacích staníc Echo 15, príčinou je upgrade na Thunderbolt 2	Pozrite si video k 30. narodeninám Macintoshu	Vývojár nezvládol popularitu svojej hry, rozhodol sa ju stiahnuť	MOGA Ace Power – ďalší oficiálny ovládač pre iOS 7 so zníženou cenou	Apple údajne predstaví novú Apple TV už v apríli	Inzercia

References: súd 
 súd 
 súd 
 súd 
 súd 
 súd